钦定古今图书集成/历象汇编/历法典/第057卷 > 图丙
## 钦定古今图书集成/历象汇编/历法典/第057卷 > 图丙

如图丙为地心，卯丑甲为地面，辛己丁为子午圈，戊
丙为赤道线。〈截球如简平仪法〉距赤道戊二十二度一十二
分为己，是广州之天顶，作己丙线，截地面于乙乙即
广州也。又距赤道戊三十九度五十五分为丁，是顺
天府之天顶，作丁丙线，截地面于甲甲，既顺天也。次
从甲从乙，作甲丑、乙卯，切地球之两线，为两府之各
地平线。两人在甲在乙各测月。作视线为甲，辛为乙，
辛作辛，丙为月距地心线，又作甲乙底线，今所求者，
辛丙也。

《法》甲乙丙角形，有甲丙乙丙两等腰。

俱地球之半径，俱为全数。

又有乙丙甲角，〈两地相距之度〉一十七度三十八分，“求甲乙
线。”

法有二：一用三角形法；一用通弦。甲乙线者，甲午乙弧之通弦也。

算得乙丙为十万，即甲乙为三○六、五、四。

次辛乙甲角形，有甲乙边，又有甲乙两角。何者？甲丙
乙形，丙角为一十七度三十八分，以减两直角一百八十度，馀甲乙两角并为一百六十二度二十四分，
平分之，得八十一度一十二分，为乙甲丙角。又先测
定己甲庚角四十三度一十三分，即两角并，得一百
二十四度二十五分，以减两直角，馀五十五度三十
五分，为乙甲庚角也。次以甲乙丙角八十一度一
十二分，减两直角，馀九十二度四十八分为甲乙壬
角。又先测定壬乙癸角二十五度一十九分，即两角
并为一百十八度○七分，为癸乙甲角也。以求辛
乙边法，引长辛乙边，作甲酉垂线，成甲酉乙直角形。